|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, ב' בתמוז, תשפ"ג  21 ביוני 2023 |

הודעה לעיתונות:

**בנק ישראל קיים שולחן עגול בנושא סוגיות כלכליות בתחום הנדל"ן ואתגרי הרשויות המקומיות בתחום הדיור**

בנק ישראל קיים שולחן עגול בראשות נגיד בנק ישראל, פרופ' אמיר ירון, ובהשתתפות ראשי ערים ומועצות מקומיות, בנושא סוגיות כלכליות בתחום הנדל"ן ואתגרי הרשויות המקומיות בתחום הדיור.

מטרת המפגש הייתה לקיים שיח פתוח בנושא עם מגוון ראשי רשויות בכדי לשמוע וללמוד על אתגרי הדיור העולים מהשטח בראיית השלטון המקומי, ולקדם סוגיות כלכליות מהותיות בישראל.

בשולחן העגול השתתף חיים ביבס, יו"ר מרכז השלטון המקומי, וכן נציגים של ראשי רשויות המייצגים את כלל המגזרים באוכלוסייה מקריית שמונה ועד אילת ובכלל זה: רשויות מהמרכז, רשויות מהמגזר הערבי, רשויות מהמגזר החרדי ופריפריה גאוגרפית. כאשר לכל רשות או מגזר יש קשיים וחסמים שונים.

בדיון העלו ראשי הערים ומועצות מקומיות חסמים ורעיונות להגדלת היצע הדירות, והתייחסו לנושאים כגון: חסמים, תמריצי ארנונה, שוק השכירות לטווח ארוך, תמריצים להמשך בנייה גם בתקופת עליית ריבית והתאמת ההיצע לביקושים, התאמת תשתיות (מבני ציבור, תחבורה, חינוך וכד') לשכונות חדשות, יוזמות ורעיונות לקיצור תהליכי התכנון והרישוי ועוד.